Here is a page extracted from Wikipedia that may contain CSS, HTML, and a lot of unformatted text.

Title: Miralpeix
Content: Miralpeix ye un despoblau medieval que i heba entre Casp y Fraga, cerca d'Ebro.

Historia 
Miralpeix ye celebre por lo mausoleu romano que se i trobó y que se levó ta Casp cuan facioron l'entibo de Mequinenza.
Los Montcada de Fraga i edificoron una torre que se deciba Torre de Miralpeix.

En la Concordia entre Casp y Fraga por las mugas de las partidas de Val d'Urrios y Pui Albiello lo termin de Miralpeix se partió en dos en 1308 (se'n conoix una copia de lo documento datada en 1716).

Toponimia 
Lo toponimo Miralpeix ye d'acuerdo con la fonetica aragonesa y catalana (PISCIS > peix). Lo toponimo ye recurrent en Ribagorza (por eixemplo se troba en Capiella), y se'n troba un de pareixiu en la Ribera Navarra, lo historico Castiello de Mirapeix. Bi ha unatro "Miralpeix" que ye una entidat de población de Tiurana (La Noguera). Tamién bi ha toponimos similars con la mesma etimolochía en Occitania, a lo norte de los Pireneus: 
La ciudat de Mirapeis (en francés Mirepoix).
La comuna de Mirapeish en lo districto de Pau.

Significa en aragonés, catalán y occitán "puesto a lo costau d'un río que leva peixes" u bien "encarau ta los peixes" d'acuerdo con Coromines en l'Onomasticon Catoloniae.

Referencias

Despoblaus d'a provincia de Zaragoza
Despoblaus d'a provincia de Uesca
Lugars de Casp
Lugars de Fraga